Raxilya Miftaxova

Miftaxova Raxilya Xaydarovna (1940-jıl 7-oktyabr, Xojeli – 2000-jıl 8-yanvar) – opera qosıqshısı, oqıtıwshısı, RSFSRda xızmet kórsetken artist (1981), Tatarstan Respublikası xalıq artisti (1993).

 Ómirbayanı 
1940-jıl 7-oktabrde Qaraqalpaqstan Sovet Socialistlik Respublikasınıń Xojeli qalasında tuwılǵan. 1946-jılda shańaraǵı menen Permǵa kóship ótken hám sol jerde mektepti tamamlaǵan. 1963-jılda Qazan muzıka kolledjin tamamlap, Qazan mámleketlik konservatoriyasında islegen. Raxilya Miftaxovanıń N. G. Livshits, N. N. Luchinina, Z. G. Bayrasheva, K. Z. Sherbinina sıyaqlı oqıtıwshıları bolǵan.

1962-jıl dekabr ayınan Raxilya Miftaxova Musa Jalil atındaǵı Tatar opera hám balet teatrında stajyor bolıp islegen. 1968-jıldan Qazan konservatoriyasın tamamlaǵannan keyin, teatrda solist bolıp isley baslaǵan.

1971―1978-jıllarda muzıka mektebinde sabaq bergen. 1985―1999 -jıllarda - Qazan mádeniyat hám kórkem óner institutı oqıtıwshısı, 1997―2000-jıllarda - jeke atqarıwshı qosıqshılıq kafedrası basqarıwshısı, professor.

2000-jıl 8-yanvarda qaytıs bolǵan. Qazan qalasındaǵı Novotatar qábiristanına jerlengen.

 Dóretiwshiligi 
32 jıllıq iskerligi dawamında Raxilya Miftaxova 50 den artıq opera rolin atqarǵan, atap aytqanda: Gilda («Rigoletto»), Margarita («Faust»), Aida («Aida»), Marfa («Sarskaya nevesta»), Madama Butterfly. («Cio Cio san»), Liza («Pikovaya dama»), Tatyana («Evgeniy Onegin»), Yaroslavna («Knyaz Igor»), Leonora («Trubadur»), Rosina («Sevilskiy siryulnik»), Alfiya («Samat»), Bibisara («Jigangir»), Shayırdıń zayıbı («Jalil»), Karakash («Altinchech»), Jol baslawshı («Bashmachki»), Rozalind («Letuchaya mish»), Malika volapyuk («Silva») hám basqalar.

Qosıqshınıń repertuarına opera rolinen tısqarı, tatar kompozitorları Saidashev, Muzzafarov, Valiullin, Jiganov, Yaxinniń kamera dóretpeleri, ullı shayır Abdulla Toqay qosıqlarına jazılǵan roman hám qosıqlar kiritilgen.

 Sıylıqları 
 RSFSRda xızmet kórsetken artist (1981);
 Tatarstan Respublikası xalıq artisti (1993).

 Derekler 

 Sırtqı siltemeler 




Kategoriya:7-oktyabrde tuwılǵanlar
Kategoriya:8-yanvarda qaytıs bolǵanlar
Kategoriya:Xojelide tuwılǵanlar
Kategoriya:2000-jılı qaytıs bolǵanlar
Kategoriya:1940-jılı tuwılǵanlar